b"\n_START_ARTICLE_\nBarraca del cam\xc3\xad dels Muntanyesos XI\n_START_SECTION_\nDescripci\xc3\xb3\n_START_PARAGRAPH_\n\xc3\x89s una construcci\xc3\xb3 impressionant per la seva gran factura. \xc3\x89s de planta circular amb casella i un gran paravents a ponent que exhibeix un graonat en el seu extrem per tal d'accedir a la coberta._NEWLINE_A l'interior hi ha una falsa c\xc3\xbapula amb una al\xc3\xa7ada m\xc3\xa0xima de 4'26m, una menjadora, un coc\xc3\xb3 i una forn\xc3\xadcula. El seu di\xc3\xa0metre interior \xc3\xa9s de 2'885m. La seva orientaci\xc3\xb3 \xc3\xa9s sud-oest._NEWLINE_Darrere el paravents hi ha un sistema de canalitzacions per protegir la barraca d'eventuals aiguats._NEWLINE_El portal \xc3\xa9s ametllat (ogival) i entre aquest i el paravents hi ha un pedr\xc3\xads que podia haver estat una menjadora exterior."